De fattigste rammes hardest av sykdom. Enkle tiltak kan redde tusenvis fra å dø av sykdommer det finnes behandling for. Tilstedeværelse av helsepersonell og tilgang på medisiner vil gjøre at mange kan leve et verdig liv med sin sykdom. Vaksinering og opplysningsarbeid kan hindre at sykdom sprer seg og lammer hele samfunn. Dette gjelder også hiv/aids. Rent drikkevann er et absolutt behov alle steder i verden. Diaré som følge av urent vann er en av verdens vanligste dødsårsaker, og barn rammes spesielt hardt. Med små ressurser kan vann finnes og renses.